Over-Nite Sensation

Over-Nite Sensation er et studioalbum med Frank Zappa og The Mothers of Invention som ble gitt ut i 1973. Tina Turner og The Ikettes synger bakgrunnsvokal på sangene; «I'm the Slime», «Dirty Love», «Zomby Woof», «Dinah-Moe Humm» og «Montana». Albumet ble spilt inn i Bolic Sound i Inglewood i California og Whitney Studios i Glendale i California. Innspillingen av Over-Nite Sensation produserte også Zappa's neste album, soloalbumet Apostrophe ('), utgitt 1974. Over-Nite Sensation sertifiserte til gull 9. November 1976.

Innspilling 
Frank Zappa ville ha bakgrunnsang på låtene «I'm the Slime», «Dirty Love», «Zomby Woof», «Dinah-Moe Humm» og «Montana». Hans turnémanager foreslo The Ikettes, og Ike & Tina Turner ble kontaktet. Ike Turner insisterte på at Zappa ikke skulle betale sangerne, inkludert Tina Turner, maks $25 per sang. Likevel fikk de betalt $25 per time, og totalt $187,50 hver for 7 1/2 time med innspilling. Under innspillingen ved Bolic Sound, brakte Tina Ike inn i studioet for at han skulle få høre den svært vanskelige midtseksjonen av «Montana», som The Ikettes hadde brukt flere dager på å lære seg. Ike lyttet til opptaket og uttrykte: «What is this shit?» før han forsvant fra studioet. Ike insisterte senere på at Zappa ikke skulle kreditere The Ikettes på det utgitte albumet.

De som produserte Over-Nite Sensation produserte også Zappas neste album, Apostrophe ('), utgitt 1974), som et soloalbum istedenfor et album av Mothers of Invention.

Musikk og tekster 
Flere av albumets tekster handler om sex. For eksempel, handler «Dinah-Moe Humm» om en kvinne som klager over at partneren ikke klarer å gi henne orgasme men som blir veldig tent av å se at partneren har sex med hennes søster.
Musikken på Over-Nite Sensation er en blanding av rock, jazz og popmusikk. «Zomby Woof» har blitt beskrevet som en «heavy metal-hybrid av Louis Jordan og Fats Waller».

Albumcover 
Omslaget på albumet ble laget av Dave McMacken, tydelig inspirert av Salvador Dalís surrealisme med et bilde av en to-hodet mann som sitter i et lite basseng i et Holiday Inn-rom, omringet av diverse ting, som The Mothers backstage pass og en TV som viser Zappa der slim tyter ut av ansiktet. Hovedtemaet er forskjellige seksuelle handlinger.

Illustrasjonene inne i coveret er laget av Cal Schenkel.

Sporliste
Alle spor er skrevet av Frank Zappa.

Side 1:

 «Camarillo Brillo» - 4.01
 «I'm the Slime» - 3.35
 «Dirty Love» - 3.00
 «Fifty-Fifty» - 6.08

Side 2:

 «Zomby Woof» - 5.11
 «Dinah-Moe Humm» - 6.05
 «Montana» - 6.37

Personell

Musikere 
 Frank Zappa – gitar og sang på alle spor unntatt «Fifty-Fifty» og det meste av «Zomby Woof»
 Kin Vassy – sang på «I'm the Slime», «Dinah-Moe Humm» og «Montana»
 Ricky Lancelotti – sang på «Fifty-Fifty» og «Zomby Woof»
 Sal Marquez – trompet og sang på «Dinah-Moe Humm»
 Ian Underwood – klarinett, fløyte, altsaksofon, tenorsaksofon
 Bruce Fowler – trombone
 Ruth Underwood – slagverk, marimba, vibrafon
 Jean-Luc Ponty – fiolin, baritonfiolin
 George Duke – synthesizer, keyboard
 Tom Fowler – bassgitar
 Ralph Humphrey – trommer
 Tina Turner  and the Ikettes – bakgrunnsang (unkreditert) (spor 2-3 og 5-7)

Produksjon 
 Produsent: Frank Zappa
 Lydteknikere: Fred Borkgren, Steve Desper, Terry Dunavan, Barry Keene, Bob Stone
 Remix: Kerry McNabb
 Arrangør: Frank Zappa
 Tekniker: Paul Hof
 Omslagsdesign: Ferenc Dobronyi
 Illustrasjoner: Cover - David B. McMacken, Innside - Cal Schenkel

Eksterne lenker 
 

Musikkalbum fra 1973
Frank Zappa-album